Meredith Bishop

**Meredith Anne Bishop** – amerikalik aktrisa, yozuvchi hamda prodyuser boʻlib, 1976-yil 15-yanvarda Los-Anjelesda dunyoga kelgan. Bishop Nickelodeon telekanalining 1994—1998-yillarda efirga uzatilgan The Secret World of Alex Mack filmidagi Annie Mack roli bilan dunyoga tanilgan.

## Hayoti
Meredith Bishop Los-Anjelesda tugʻilgan, ammo Kaliforniyaning Woodland Hills shahrida ulgʻaygan. Woodland Hillsdagi William Howard Taft oʻrta maktabida tahsil olgan. Bishop shuningdek, jazz raqqosasi va klassik balerina sifatida ham taʼlim olgan.

## Faoliyati
Bishop 1985-yilda professional aktyorlik faoliyatini boshlagan, biroq 1994-yilda Nickelodeon telekanalining „The Secret World of Alex Mack“ filmidagi Annie Mack rolini ijro etgunga qadar xalqaro eʼtirofga sazovor boʻlmagan.

Bishop bir necha yillar davomida Los-Anjeles hududidagi koʻplab teatr va spektakllarda ishtirok etgan. 1996-yilda Li Blessingning *Eleemosynary* filmidagi eng yaxshi bosh rol uchun Los-Anjeles drama tanqidchilari mukofotini olgan. Bishop, shuningdek, ikki marotaba Ovation Award nominatsiyasini qoʻlga kiritdi, ulardan biri *The Concept of Remaindersdagi* roli uchun spektaklda eng yaxshi bosh rol aktrisasi va ikkinchisi *Aftermath* filmidagi ijrosi uchun spektaklda eng yaxshi aktrisa nominatsiyasiyalarini qoʻlga kiritgan. Bishop, shuningdek, Echo teatrida Better, Matrix teatrida Complete filmlarida rollar ijro etgan va Kirk Duglas teatrida premyerasi boʻlib oʻtgan *The Color of Rose* filmida yosh Rose Kennedy rolida oʻynagan.

Bishop 2003-yilda CineVegas kinofestivalida premyerasi boʻlib oʻtgan „Klepto“ filmining ijrochi prodyuseri sifatida faoliyat yuritgan va unda bosh rolni ijro etgan.

Bishop, shuningdek, „Grip and Electric“ nomli komediya veb-serialining ham prodyuseri sifatida tanilgan. U ushbu serial uchun Indie Series mukofotining „Komediya janridagi eng yaxshi aktrisa“ nominatsiyasiga nomzod boʻlgan. Henry Thomas, Lin Shaye, Janet Varney, Burl Moseley, Izzy Diaz va Andrew Burlinson ishtirokidagi Grip and Electric New York Times va Tube Filter tomonidan ijobiy baholangan.

2018-yilda Bishop „See You Soon“ nomli qisqa metrajli filmning ssenariysini yozgan, hamkorlikda suratga olib, unda bosh rolni ijro etgan. Bu qora komediya janridagi film HollyShorts kinofestivalining rasmiy tanloviga sazovor boʻlgan.

Bishop, shuningdek, Scrubs, Mad About You, Felicity, Good Luck Charlie va S. H. I. E. L.D agentlari kabi koʻp tarmoqli telekoʻrsatuvlarda ishtirok etgan.

KitKat „Jack-Oʻ-Lantern“ reklamasi, Super Bowl XLIV davomida namoyish etilgan Bud Light „Book Club“ va GEICO „Reality Show“ kabi koʻplab reklama roliklari orqali ham ommaga tanilgan. „Reality-Show“ barcha davrlardagi eng mashhur GEICO reklama roliklari oʻntaligiga kirgan.

## Filmografiyasi

### Film

### Televizion

## Teatr
Soʻnggi teatr tomoshalari quyidagilardan iborat:

* Atonement (2007)
* The Concept of Remainders (2008)
* Breaking and Entering (2009)
* The Color of Rose (2010)
* Londonʼs Scars (2010)
* AfterMath (2011)
* Complete (2013)
* Better (2014)

## Mukofot va nominatsiyalari

### '''Los-Anjeles dramatik tanqidchilar mukofoti'''

* 1996-yil: „Eleemosynary“ filmidagi Echo roli uchun gʻolib, bosh rol ijrochisi

* 2008-yil: „The Concept of Remainders“ filmidagi Sofi roli uchun spektakldagi bosh aktrisa nominatsiyasi
* 2011-yil : „Aftermath“ filmidagi Natalie roli uchun spektakldagi taniqli aktrisa nominatsiyasi

### '''Indie Series mukofoti'''
2017: „Grip and Electric“ filmidagi Heather roli uchun komediyadagi eng yaxshi aktrisa nominatsiyasi

## Manbalar

## Havolalar

* 
*